Els cinquanta anys dels Júniors Foc Verd de Burjassot arriben, en imatges, a la Casa de Cultura
2025-07-24

Una nova exposició, que arribarà a la Casa de Cultura de Burjassot dilluns que ve 10 de febrer, mostrarà en imatges i a partir d’altres materials, els cinquanta anys de vida del Moviment Júnior Foc Verd de Burjassot. L’exposició s’inaugurarà el dilluns dia 10, a les 19h, a la Sala d’Exposicions i es podrà contemplar durant tot un mes, fins al 6 de març, en els horaris habituals de la Casa de Cultura.

Amb cinc dècades d’arrelament en el municipi, entorn de la Parròquia de Sant Miquel Árcàngel, pel Júnior Foc Verd han passat nombroses generacions de xiquets, adolescents i joves. El Moviment Júnior és un moviment format per xiquets, xiquetes i preadolescentes que, acompanyats monitors i educadors, es basa en activitats lúdiques i educatives que els anima en el seu procés de formació, en el marc de l’església catòlica. A Burjassot, el Júnior Foc Verd començava a caminar en 1970 i, amb activitats lúdiques i educatives concentrades en els dissabtes a la vesprada, ha significat un espai d’oci, tempo lliure i educació en valors catòlics per a centenars de burjassoters que han lluït el seu caracterísitc mocador blau i verd.

Ara, tant la gran família del moviment Júnior Foc Verd com els curiosos visitants tenen la possibilitat de, a través d’un interessant viatge fotogràfic, acostar-se a aquests cinquanta anys de divertits dissabtes, convivències, acampades i campaments d’estiu.